rejauldu/bengali-wikipedia huggingface dataset:
নূরুল আবেদীন (জন্ম: ৭ সেপ্টেম্বর, ১৯৬৪) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন নোবেল ডাকনামে পরিচিত নূরুল আবেদীন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।   প্রারম্ভিক জীবন  বাংলাদেশের আন্তর্জাতিক ক্রিকেটের ঊষালগ্নে অংশগ্রহণকারী অন্যতম ক্রিকেটার মিনহাজুল আবেদীন নান্নু’র বড় ভাই তিনি। ’৮০ ও ’৯০-এর দশকে ঢাকার ক্রিকেট লীগে ভ্রাতৃদ্বয় দূর্দাণ্ড প্রতাপে খেলেছেন। তবে, আন্তর্জাতিক ক্রিকেট অঙ্গনে বাংলাদেশ জাতীয় ক্রিকেট দলে তিনি নিয়মিতভাবে খেলার সুযোগ পাননি। তিনি তাঁর ভাইয়ের ন্যায় স্বভাবজাত খেলোয়াড়ের মর্যাদা পাননি। প্রায়শঃই তাঁকে দল নির্বাচকমণ্ডলী কর্তৃক উপেক্ষিত হতে হতো।   আন্তর্জাতিক ক্রিকেট  গাজী আশরাফ হোসেন লিপু'র নেতৃত্বে এশিয়া কাপে ৩১ মার্চ, ১৯৮৬ তারিখে আনুষ্ঠানিকভাবে বাংলাদেশ সর্বপ্রথম একদিনের আন্তর্জাতিক ক্রিকেটে পাকিস্তানের বিপক্ষে অংশগ্রহণ করে।Cricinfo Scorecard: Bangladesh vs. Pakistan (1986-03-31). Retrieved on 2007-08-23. মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি দলের পক্ষে ব্যাটিং উদ্বোধন করার গৌরব অর্জন করেন। কিন্তু দূর্ভাগ্যজনকভাবে তৃতীয় বলে শূন্য রানে আউট হয়ে প্যাভিলিয়নে ফিরে আসতে বাধ্য হন। প্রতিযোগিতা শুরুর এক সপ্তাহ পূর্বে পাকিস্তান এ জোনের বিপক্ষে স্মরণীয় ১০২ রান তুলেন তিনি। অধিনায়ক গাজী আশরাফের সাথে দ্বিতীয় উইকেট জুটিতে ১৩৫ রান সংগ্রহ করেন। সি জোন দলের বিপক্ষেও ৫০ রানসহ প্রথিতযশা ক্রিকেটার রকিবুল হাসানের সাথে শতরানের জুটি গড়েন।Hasan Babli. "Antorjartik Crickete Bangladesh". Khelar Bhuban Prakashani, November 1994.  পাঁচ বছরের খেলোয়াড়ী জীবনে সর্বমোট ৪টি একদিনের আন্তর্জাতিকে অংশ নেয়ার সুযোগ ঘটে তার। মাত্র ১৫ রান তুলেন তিনি ও ওভারপ্রতি ১.৫ রান তুলতে সক্ষম হন। শেষ ওডিআইটি ছিল কলকাতায় ৩১ ডিসেম্বর, ১৯৯০ তারিখে শ্রীলঙ্কার বিপক্ষে।   আইসিসি ট্রফি  আন্তর্জাতিক ক্রিকেটে সফলতা না পেলেও আইসিসি ট্রফি প্রতিযোগিতায় দূর্দান্ত খেলেন। তার খেলোয়াড়ী জীবনের স্মরণীয় ক্রীড়ানৈপুণ্য আসে নেদারল্যান্ডসে অনুষ্ঠিত ১৯৯০ সালের আইসিসি ট্রফিতে। ১৯৯০-৯১ মৌসুমে অনুষ্ঠিত ঐ প্রতিযোগিতায় ডেনমার্কের বিপক্ষে ৮৫ ও কানাডার বিপক্ষে ১০৫ রান তুলে বাংলাদেশ দলকে সেমি-ফাইনালে নিয়ে যান। সর্বোপরি ৫ খেলায় ৪৭.০০ গড়ে ২৩৫ রান সংগ্রহ করেছিলেন।BanglaCricket: Bangladesh in ICC Trophy, ICC Trophy 1990, Netherlands  (Retrieved on 2008-1-21) তবে, শক্তিধর জিম্বাবুয়ের বিপক্ষে লড়াই করে পরাজিত হলে দলকে বিদায় নিতে হয়েছিল।   তথ্যসূত্র    আরও দেখুন   হাফিজুর রহমান  মিনহাজুল আবেদীন নান্নু  এম এ আজিজ স্টেডিয়াম  বাংলাদেশী ওডিআই ক্রিকেটারদের তালিকা   বহিঃসংযোগ       বিষয়শ্রেণী:১৯৬৪-এ জন্ম বিষয়শ্রেণী:চট্টগ্রাম থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
তেলেঙ্গানা বিধানসভা (ISO : Telangāṇa sāsāsana Sabha) হল তেলেঙ্গানা আইনসভার নিম্নকক্ষ। তেলেঙ্গানা বিধানসভা বর্তমানে ১১৯ জন নির্বাচিত সদস্য নিয়ে গঠিত।  বিধানসভার সদস্যরা প্রাপ্তবয়স্ক ভোটাধিকারের মাধ্যমে সরাসরি জনগণ দ্বারা নির্বাচিত হন। প্রতিটি নির্বাচনী এলাকা বিধানসভার একজন সদস্য নির্বাচন করে। সদস্যরা বিধায়ক হিসাবে পরিচিত। সাধারণ বহুত্ব বা "ফার্স্ট পাস্ট দ্য পোস্ট" নির্বাচনী পদ্ধতি ব্যবহার করে বিধানসভা নির্বাচন করা হয়। নির্বাচনগুলি ভারতের নির্বাচন কমিশন দ্বারা পরিচালিত হয়।   ইতিহাস  ২০১৪ সালের জুন মাসে তেলেঙ্গানা গঠনের সাথে ১১৯টি আসন নিয়ে তেলেঙ্গানা বিধানসভা অস্তিত্ব লাভ করে। টিআরএস প্রথম নির্বাচনে জয়লাভ করে সরকার গঠন করে। কংগ্রেস প্রধান বিরোধী দল হিসেবে আবির্ভূত হয়। ২০১৮ সালের নির্বাচনে, টিআরএস বৃহত্তর সংখ্যাগরিষ্ঠতা নিয়ে জিতেছিল। ২০২৩ সাল পর্যন্ত অ্যাংলো-ইন্ডিয়া সম্প্রদায় থেকে একজন মনোনীত সদস্য ছিলেন।   বিধানসভার  তালিকা   বিধানসভা  শাসক দল মুখ্যমন্ত্রী উপ-মুখ্যমন্ত্রী স্পিকার ডেপুটি স্পিকার পরিষদীয় নেতা বিরোধী দলনেতা  ১ম তেলেঙ্গানা রাষ্ট্র সমিতিrowspan=3  কে চন্দ্রশেখর রাও এম মাহমুদ আলী  টি. রাজাইয়াহ  কাদিয়াম শ্রীহরি মধুসূদনা চারি সিরিকোন্ডা এম. পদ্মা দেবেন্দর রেড্ডি কে চন্দ্রশেখর রাও কুন্দুরু জানা রেড্ডিrowspan=2  ২য় ভারত রাষ্ট্র সমিতি কে চন্দ্রশেখর রাও খালি শ্রীনিবাস রেড্ডি পারিগে (পোচারাম) টি. পদ্মা রাও কে চন্দ্রশেখর রাও মাল্লু ভাট্টি বিক্রমার্কা খালি  ৩য়  ভারতীয় জাতীয় কংগ্রেস রেবন্ত রেড্ডি মাল্লু ভাট্টি বিক্রমার্কা গদ্দাম প্রসাদ কুমার খালি রেবন্ত রেড্ডি কে চন্দ্রশেখর রাও  পাদটীকা   তথ্যসূত্র   বিষয়শ্রেণী:ভারতের রাজ্য বিধানসভা
মহারাজা বীরবিক্রম কলেজ ভারতের ত্রিপুরা অঙ্গরাজ্যের সবচেয়ে পুরাতন ডিগ্রী কলেজ। ত্রিপুরার মহারাজা বীরবিক্রম কিশোর মাণিক্য বাহাদুরের নামে কলেজটির নামকরণ করা হয়েছে। এই কলেজটি আগরতলা শহর হতে ৩ কিমি দূরে অবস্থিত। এটি এম. বি. বি. কলেজ নামে অধিক পরিচিত।   নামকরণ  কলেজটির নামকরণ করা হয়েছিল ত্রিপুরার পূর্ব মহারাজা বীর বিক্রম মানিক্য বাহাদুরের নামে।   ইতিহাস  থাম্ব|মহারাজা বীর বিক্রম কলেজ, আগরতলা  মহারাজা বীর বিক্রম কলেজ ১৯৪৭ সালে প্রতিষ্ঠিত হয়। ত্রিপুরা রাজ্যে পূর্ব পাকিস্তান থেকে অধিবাসীদের আগমনের ফলে জনসংখ্যার বৃদ্ধি ঘটে। সেইসময় কলেজ সৃষ্টির প্রয়োজন হয়ে পড়ে। মহারানী কাঞ্চন প্রভা দেবীর আনুকূল্যে এবং ত্রিপুরার শেষ রাজা বীর বিক্রমের তত্বাবধানে কলেজ টি স্থাপিত হয়। তদানীন্তন  সময়ে কলকাতা বিশ্ববিদ্যালয়ের অধীন থেকে পঠন পাঠন হতে থাকে।  ১৯৬০ এর দশকের শেষের দিকে এবং ১৯৭০ এর দশকের গোড়ার দিকে এমবিবি কলেজকে স্নাতকোত্তর কলেজে উন্নীত করার পরিকল্পনা ছিল, সুতরাং ইতিহাস, অর্থনীতি ও গণিতে স্নাতকোত্তর ক্লাস শুরু হয়েছিল। ইউজিসি যখন একটি পূর্ণাঙ্গ বিশ্ববিদ্যালয়ের পরিবর্তে কলকাতা বিশ্ববিদ্যালয়ের স্নাতকোত্তর কেন্দ্র হিসাবে ত্রিপুরা অনুমোদিত করে তখন এই পরিকল্পনাটি ব্যর্থ হয়। ১৯৮৬ সালে এই স্নাতকোত্তর কেন্দ্রটি ত্রিপুরার নিজস্ব বিশ্ববিদ্যালয়ে বিবর্তিত হয়েছিল।   ক্যাম্পাস  কলেজ ক্যাম্পাসটি 264 একর জায়গার চেয়ে বেশি ছড়িয়ে রয়েছে। বই এবং জার্নালগুলির সংগ্রহ সহ গ্রন্থাগার রয়েছে, যা কেন্দ্রীয় গ্রন্থাগার হিসাবে পরিচিত।  এর সাথে IGNOU এবং LAW কলেজের মতো প্রতিষ্ঠানগুলি এমবিবি কলেজের ক্যাম্পাস এলাকায় অবস্থিত।   বিভাগ   কলা  ক্রমিক সংখ্যাবিষয় / বিভাগ১  সংস্কৃত২  শিক্ষা বিজ্ঞান৩  ইংরেজি৪  ইতিহাস৫  ককবরক৬  সমাজবিজ্ঞান   বাণিজ্য  ক্রমিক সংখ্যাবিষয় / বিভাগ১  বাণিজ্য২  অর্থনীতি   বিজ্ঞান  thumb|Physics, Chemistry, Mathematics, Statistics and Biology department ক্রমিক সংখ্যা.বিষয় / বিভাগ১  উদ্ভিদ্তত্ব২  রসায়ন৩  ভূগোল৪  গণিত৫  দেহতত্ব৬  মানব দেহতত্ব৭  মনোবিজ্ঞান৮  পদার্থবিদ্যা৯  প্রাণিবিদ্য১০  পরিসংখ্যান১১  কম্পিউটার অ্যাপ্লিকেশন১২  কম্পিউটার বিজ্ঞান ও তথ্যপ্রযুক্তি   তথ্যসূত্র   বিষয়শ্রেণী:ত্রিপুরা বিষয়শ্রেণী:ত্রিপুরার শিক্ষাপ্রতিষ্ঠান বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ত্রিপুরার বিশ্ববিদ্যালয় ও কলেজ বিষয়শ্রেণী:ত্রিপুরা বিশ্ববিদ্যালয়ের অধিভুক্ত কলেজ বিষয়শ্রেণী:১৯৪৭-এ ভারতে প্রতিষ্ঠিত বিষয়শ্রেণী:ত্রিপুরার কলেজ বিষয়শ্রেণী:আগরতলার শিক্ষা
এওএল ইনক. () এওএল এর নামে পরিচিত হলেও মূলত এটি আমেরিকা অনলাইন নামে পরিচিত, এওএল. হিসেবে শুধুমাত্র শৈলীকৃত) হল একটি আমেরিকান মাল্টিন্যাশনাল গণমাধ্যম কর্পোরেশন, যেটি ভেরাইজন কমিউনিকেশনস এর সহায়ক ভিত্তিক নিউ ইয়র্কে প্রতিষ্ঠিত হয়। বড় বড় ওয়েবসাইট দ্য হাফিংটন পোস্ট, টিচ ক্রাঞ্চ এবং এনগ্যাজেট এর মত এওএল কোম্পানিও তাদের নিজেস্ব ওয়েবসাইট পরিচালনা করেন, ভোক্তাদের উপলব্ধ করার জন্য প্রকাশক, বিজ্ঞাপনদাতা এবং পরিষেবার আধুনিক বিষয়বস্তু, পণ্য, বিতরণ করে থাকে এই কোম্পানি।  ২৩ জুন ২০১৫ সালে এওএল ইনক. ভেরাইজন কমিউনিকেশনস দ্বারা $৪.৪ বিলিয়ন মার্কিন ডলার অর্জিত হয়েছিল, যার ফলে এটি একটি সহায়ক কোম্পানিতে পরিণত হয়।   আরও দেখুন   দ্য হাফিংটন পোস্ট   তথ্যসূত্র    বহিঃসংযোগ        বিষয়শ্রেণী:১৯৮৩-এ প্রতিষ্ঠিত বিষয়শ্রেণী:অনলাইন ডাটাবেজ বিষয়শ্রেণী:মার্কিন ওয়েবসাইট বিষয়শ্রেণী:মার্কিন মার্কা বিষয়শ্রেণী:মার্কিন যুক্তরাষ্ট্রের ইন্টারনেট কোম্পানি বিষয়শ্রেণী:মার্কিন যুক্তরাষ্ট্রে বহুজাতিক কোম্পানির সদরদপ্তর বিষয়শ্রেণী:অনলাইন কোম্পানি বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৫-এর অধিগ্রহণ ও একত্রীকরণ বিষয়শ্রেণী:নিউইয়র্ক সিটি ভিত্তিক কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:ইয়াহু! বিষয়শ্রেণী:ওয়েব প্রবেশদ্বার বিষয়শ্রেণী:ওয়েব পরিষেবা প্রদানকারী
কামারুজ্জামান আজমী (জন্ম: ২৩ মার্চ ১৯৪৬; আল্লামা আজমী নামেও পরিচিত), হলেন একজন ভারতীয় ইসলামী পণ্ডিত, দার্শনিক এবং বক্তা। তিনি ওয়ার্ল্ড ইসলামিক মিশনের সভাপতি। ২০১১ থেকে ২০২১ সাল পর্যন্ত, পাঁচ দশকেরও বেশি সময় ধরে সংগঠন ও প্রতিষ্ঠান, মসজিদ, কলেজ এবং বিশ্ববিদ্যালয় নির্মাণে তার প্রচেষ্টার কারণে রয়েল আল-বাইত ইনস্টিটিউট ফর ইসলামিক থট কর্তৃক তাকে বিশ্বের সবচেয়ে প্রভাবশালী ৫০০ জন মুসলিমদের তালিকায় স্থান দেওয়া হয়েছে। The Royal Islamic Strategic Studies Centre, 2016 'The Muslim 500', The Royal Aal al-Bayt Institute for Islamic Thought, Amman, Jordan, http://themuslim500.com/profile/h-e-hazrat-allama-maulana-qamaruzzaman-azmi  তিনি বিশ্বজুড়ে বিস্তৃত ইসলামি সংগঠন সুন্নি দাওয়াত-ই-ইসলামির পৃষ্ঠপোষক।   তথ্যসূত্র   বিষয়শ্রেণী:বিশ্ব ইসলামি মিশন বিষয়শ্রেণী:১৯৪৬-এ জন্ম বিষয়শ্রেণী:সুন্নি ইমাম বিষয়শ্রেণী:হানাফী ব্যক্তি বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:মুসলিম দার্শনিক বিষয়শ্রেণী:মুসলিম সংস্কারক বিষয়শ্রেণী:২০শ শতাব্দীর ভারতীয় কবি
সাতটি তারার তিমির কবি জীবনানন্দ দাশের লেখা পঞ্চম কাব্যগ্রন্থ। ১৯৪৮ খ্রিষ্টাব্দে (১৩৫৫ বঙ্গাব্দ) কলকাতা থেকে এটি গ্রন্থাকারে প্রকাশিত হয়। প্রকাশিত হওয়ার পর থেকেই এই কাব্যগ্রন্থের বিরুদ্ধে দুবোর্ধ্যতার অভিযোগ ওঠে।   প্রকাশনা তথ্যাদি  সাতটি তারার তিমির ১৯৪৮ সালে কলকাতা থেকে প্রকাশিত হয়। গুপ্ত রহমান এ্যান্ড গুপ্ত প্রকাশনী থেকে প্রকাশক আতাউর রহমান এটি প্রকাশ করেন। প্রচ্ছদ করেছিলেন সত্যজিৎ রায়। প্রথম প্রকাশের সময় বইটির দাম রাখা হয় আড়াই টাকা। বইটি উৎসর্গ করা হয় হুমায়ুন কবিরকে।সাতটি তারার তিমির, আর্টস ই-বুক, http://arts.bdnews24.com/?p=3827    কবিতাসূচী  এই কাব্যগ্রন্থে মোট চল্লিশটি(৪০) কবিতা অন্তর্ভুক্ত আছে। কবিতাগুলোর শিরোনাম হলোঃ    আকাশলীনা  ঘোড়া  সমারূঢ়  নিরঙ্কুশ  রিস্টওয়াচ  গোধুলিসন্ধির নৃত্য  সেইসব শেয়ালেরা  সপ্তক  একটি কবিতা  অভিভাবিকা  কবিতা  মনোসরণি  নাবিক  রাত্রি  লঘু মুহূর্ত  হাঁস  উন্মেষ  চক্ষুস্থির  ক্ষেতে-প্রান্তরে  বিভিন্ন কোরাস  স্বভাব  প্রতিতী  ভাষিত  সৃষ্টির তীরে  জুহু  সোনালি সিংহের গল্প  অনুসূর্যের গান  তিমির হননের গান  বিষ্ময়  সৌরকরোজ্জ্বল  সূযর্তামসী  রাত্রির কোরাস  নাবিকী  সময়ের কাছে  লোকসামান্য  জনান্তিকে  মকরসংক্রান্তির রাতে  উত্তরপ্রবেশ  দীপ্তি  সূর্যপ্রতিম   তথ্যসূত্র   বিষয়শ্রেণী:১৯৪৮-এর বই বিষয়শ্রেণী:বাংলা কাব্য বিষয়শ্রেণী:চতুর্দশপদী বিষয়শ্রেণী:জীবনানন্দ দাশের কাব্যগ্রন্থ
ফোকওয়াল্ডের পুত্র ফিন ছিলেন একজন কিংবদন্তি ফ্রিজিয়ান রাজা। তাঁকে উইডসিথ, বেউলফ এবং ফিনেসবার্গ ফ্র্যাগমেন্টে উল্লেখ করা হয়েছে। হিস্টোরিয়া ব্রিটোনামে তার নাম উল্লেখ করা হয়েছে,যেখানে একজন ফিন, ভিন্ন পিতার অধিকারী  কিন্তু সম্ভবত একই নায়কের ভূমিকায় অ্যাংলো-স্যাক্সন রাজকীয় বংশে আবির্ভূত হয়েছে।  তিনি ডেনিশ লর্ড হ্যানেফের বোন হিলডেবুরকে বিয়ে করেছিলেন এবং হ্যানেফ নিজেই ফ্রিজিয়দের হাতে নিহত হওয়ার পর ফিন হ্যানেফের লেফটেন্যান্ট হেনগেস্টের সাথে লড়াইয়ে  নিহত হন।  সিমাস হেনি (লাইন ১০৮৯ – ১০৯০) দ্বারা অনুবাদিত বেউলফের একটি অনুচ্ছেদে:   "ফিন, ফোকওয়াল্ডের ছেলে,  ডেনিসদের সম্মান করা উচিত। . "  স্নরি স্টারলুসন- এর স্কালদস্কাপারমাল- এ ফিন এর হারিয়ে যাওয়া ঐতিহ্যের একটি সম্ভাব্য উল্লেখ পাওয়া যায়। স্নোরি এডগিলস এবং ওনেলার মধ্যে শত্রুতার কথা বলেছেন (যা বেওউলফ -এও দেখা যায়), এবং লিখেছেন যে এডগিলস আলি বা ওনেলা নামে একজন নরওয়েজিয়ান রাজার সাথে যুদ্ধে লিপ্ত ছিল। আলি যুদ্ধে মারা যায়, এবং এডগিলস আলির হেলমেট, যুদ্ধ-শূকর এবং তার ঘোড়া রেভেনকে নিয়ে যায়। যে ডেনিশ নিষ্ঠুর লোক তাকে যুদ্ধে জয়ী হতে সাহায্য করেছিল তারা প্রত্যেকে তিন পাউন্ড সোনা এবং দুই টুকরো বর্ম দাবি করেছিল যাকে কোনো কিছুই ছিদ্র করতে পারে না: হেলমেট যুদ্ধ-শুয়োর এবং মেইলকোট ফিনের ঐতিহ্য । তারা বিখ্যাত আংটি Svíagris ও চেয়েছিল। এডগিলস পারিশ্রমিক অত্যধিক মনে করে তা প্রত্যাখ্যান করেন।  ফিন, ফোডেপাল্ডের ছেলে (যেমন ফোকওয়াল্ড) কেন্টের কিংবদন্তি রাজাদের স্যাক্সন পূর্বপুরুষদের বংশ তালিকায়ও উল্লেখ করা হয়েছে যা হিস্টোরিয়া ব্রিটোনামে প্রদর্শিত হয়েছে। অ্যাংলো-স্যাক্সন ক্রনিকল এবং অ্যাংলিয়ান সংগ্রহে ওয়েসসেক্স এবং বার্নিশিয়ান রাজকীয় বংশপরিচয় এর  পরিবর্তে গডউল্ফের রাজকীয় বংশের পুত্র ফিনকে দেখায় এবং ফিন সেই একই অভীষ্ট বীর  ছিল কিনা তা অনিশ্চিত। রিচার্ড নর্থ উল্লেখ করেছেন যে ফোকওয়াল্ডা" fólcvaldi goða (' দেবতাদের হোস্টদের শাসক ') এর প্রথম উপাদানের সাথে অভিন্ন যা ফ্রেয়ারদের জন্য সংরক্ষিত একটি উপাধি"। এছাড়াও তিনি " folkum stýrir ('তিনি জনগণের নেতৃত্ব দেন', Húsdrápa) যেটি ফ্রেয়ার উদযাপন করে" এর সাথে মিল লক্ষ্য করেন।   ফিন হল ফিন এবং হেনগেস্ট এর একটি কেন্দ্রীয় বিষয় যা জে.আর.আর. টলকিয়েনের ফিনেসবার্গ পর্বের একটি অধ্যয়ন, অ্যালান ব্লিস দ্বারা সম্পাদিত এবং ১৯৮২ সালে মরণোত্তর বই আকারে প্রকাশিত।   আরও দেখুন    ফিনবার্গের যুদ্ধ   তথ্যসূত্র    সূত্র      বিষয়শ্রেণী:ইংরেজ বীরত্বপূর্ণ কিংবদন্তি বিষয়শ্রেণী:ফ্রিজিয়ার শাসক
মানিকখালী রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলায় অবস্থিত একটি রেলওয়ে স্টেশন।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে মানিকখালী  রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  পরিষেবা মানিকখালী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: কিশোরগঞ্জ এক্সপ্রেস এগারো সিন্ধুর প্রভাতী এক্সপ্রেস এগারো সিন্ধুর গোধুলী এক্সপ্রেস      বিজয় এক্সপ্রেস    ময়মনসিংহ এক্সপ্রেস ঈশা খাঁ এক্সপ্রেস ও লোকাল ট্রেন।   তথ্যসূত্র   বিষয়শ্রেণী:কিশোরগঞ্জ জেলার রেলওয়ে স্টেশন
দুঃখুলাল নিবারণচন্দ্র কলেজ মুর্শিদাবাদ জেলার ঔরঙ্গাবাদে ১৯৬৭ সালে প্রতিষ্ঠিত একটি মহাবিদ্যালয়। এটি ডিএনসি কলেজ নামেও পরিচিত।Colleges in West Bengal, University Grants Commission  এটি কলা, বাণিজ্য ও বিজ্ঞানে স্নাতক কোর্স অফার করে। কলেজ কল্যাণী বিশ্ববিদ্যালয়ের অধিভুক্ত।   ইতিহাস  দুঃখুলাল নিবারণচন্দ্র কলেজ ১৯৬৭ সালে প্রতিষ্ঠিত হয়। আগে কলেজটি কলকাতা বিশ্ববিদ্যালয়ের অধিভুক্ত ছিল, এবং বর্তমানে  এটি কল্যাণী বিশ্ববিদ্যালয়ের অধিভুক্ত। এটি  ২০০০-২০০১ শিক্ষাবর্ষে মুর্শিদাবাদ ও নদীয়া জেলার অন্যান্য কলেজের মতো কল্যাণী বিশ্ববিদ্যালয়ের অন্তর্ভুক্ত হয়। দুঃখলাল নিবারণচন্দ্র কলেজ নামটি সর্বসম্মতিক্রমে দুই ভাই, যথা দুঃখুলাল দাস ও নিবারণ চন্দ্র দাসের স্মরণে নির্বাচিত হয়। অধ্যাপক ডাঃ সত্যেন্দ্রনাথ সেন ১৯৬৮ সালের ১১ই নভেম্বর কলকাতা বিশ্ববিদ্যালয়ের তৎকালীন উপাচার্য প্রধান কলেজ ভবনের উদ্বোধন করেন। কলেজটি ২০০৯ সালে 'বি' গ্রেড সহ "ন্যাক" দ্বারা স্বীকৃত হয়েছিল।   বিভাগসমূহ    বিজ্ঞান    রসায়ন  পদার্থবিদ্যা  অংক  উদ্ভিদবিদ্যা  প্রাণিবিদ্যা  ভূগোল   কলা ও বাণিজ্য    আরবি  বাংলা  ইংরেজি  সংস্কৃত  ইতিহাস  রাষ্ট্রবিজ্ঞান  দর্শন  শিক্ষা  অর্থনীতি  বাণিজ্য   স্বীকৃতি  কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।Colleges in West Bengal, University Grants Commission    তথ্যসূত্র   বহিঃসংযোগ    কল্যাণী বিশ্ববিদ্যালয়  বিশ্ববিদ্যালয় মঞ্জুরি কমিশন  জাতীয় মূল্যায়ন এবং স্বীকৃতি কাউন্সিল  বিষয়শ্রেণী:১৯৬৭-এ পশ্চিমবঙ্গে প্রতিষ্ঠিত বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কল্যাণী বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:মুর্শিদাবাদ জেলার বিশ্ববিদ্যালয় ও মহাবিদ্যালয় বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
আর-আতাইকুলা ইউনিয়ন বাংলাদেশের রাজশাহী বিভাগের পাবনা জেলার সাঁথিয়া উপজেলার বর্তমানে আতাইকুলা থানা র অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ১৭টি মোট জনসংখ্যা: প্রায় ৩৭,৩১৯ জন।   শিক্ষা  শিক্ষা প্রতিষ্ঠান:  বে-সরকারী প্রাথমিক বিদ্যালয়: ০৬টি  উচ্চ বিদ্যালয়: ০৫টি  মাদ্রাসা: ০৮টি  কলেজ: ০২টি।   জনপ্রতিনিধি  বর্তমান চেয়ারম্যান: মিরাজুল ইসলাম। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালমোহাম্মদ আলী১৯৭১-১৯৭৫নজরুল ইসলাম১৯৭৫-১৯৮২মহসীন উদ্দিন মোল্লা১৯৮২-১৯৮৬কে এম মাহবুব  মার্শেদ (জ্যোতি)১৯৮৬-১৯৯২আব্দুস ছালাম১৯৯২-১৯৯৭তারেক আলী মৃধা১৯৯৭-২০০২আব্দুস ছালাম২০০৩-২০১১   আরও দেখুন   পাবনা জেলা  সাঁথিয়া উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:সাঁথিয়া উপজেলার ইউনিয়ন
ফয়জুল হাসান বাঙালি রাজনীতিবিদ যিনি ১৯৫৬ সালের উপনির্বাচনে পূর্ব বাংলা আইন পরিষদের সদস্য হয়েছিলেন।   জীবনী  ফয়জুল হাসান সিলেট জেলার গোয়াইনঘাটের ডৌবাড়ি জন্মগ্রহণ করেন। তিনি ১৯৫৬ সালের উপনির্বাচনে পূর্ব বাংলা আইন পরিষদের সদস্য নির্বাচিত হয়েছিলেন।  তিনি ১৯৭৩ সালের প্রথম জাতীয় সংসদ নির্বাচনে তৎকালীন সিলেট-৯ থেকে ন্যাপ (মোজাফফর) এর প্রার্থী হিসেবে কুড়ে ঘর প্রতীক নিয়ে প্রতিদ্বন্দ্বিতা করে তৃতীয় স্থান অধিকার করেছিলেন। ঐ নির্বাচনে জয়ী হন আওয়ামী লীগ প্রার্থী হাবিবুর রহমান তোতা মিয়া আর দ্বিতীয় হয়েছিলেন মুশাহিদ বায়মপুরীর ছেলে ও জমিয়তের প্রার্থী শেখজাদা ফারুক আহমদ।   তথ্যসূত্র   বিষয়শ্রেণী:পূর্ব পাকিস্তানের ব্যক্তি বিষয়শ্রেণী:সিলেট জেলার রাজনীতিবিদ বিষয়শ্রেণী:পাকিস্তান প্রাদেশিক পরিষদের সদস্য বিষয়শ্রেণী:২০শ শতাব্দীর বাঙালি
সুসান বেথ ম্যাসি (জন্ম মে ১৩, ১৯৫৪) একজন আমেরিকান লেখিকা। প্রধানত নারীদের ইতিহাস এবং খেলাধুলার উপর ভিত্তি করে তিনি তরুণ ও প্রাপ্তবয়স্কদের জন্য নন-ফিকশন রচনা করেন। ২০১৯ সালে প্রকাশিত তার লেখা বই "দ্য বুক রেসকিউয়ার" ২০২০ সালে আমেরিকান লাইব্রেরি অ্যাসোসিয়েশন থেকে সিডনি টেলর বই পুরস্কার জিতেছে।   প্রারম্ভিক জীবন ও শিক্ষা  ম্যাসি ১৯৫৪ সালে নিউ ইয়র্ক সিটিতে জন্মগ্রহণ করেন এবং নিউ জার্সির ক্লিফটনে বড়ে হন। ধর্মীয় দিকে তিনি একজন ইহুদি। তার বাবা মরিস ম্যাসি একজন প্রত্যয়িত সরকারি হিসবারক্ষক ছিলেন এবং তার মা রুথ ম্যাসি (ওরফে নারোটস্কি) গৃহিণী হিসেবে কাজ শুরু করার আগ পর্যন্ত একটি উচ্চ বিদ্যালয়ের ব্যবসায় শিক্ষার পাঠদান করতেন। যুবতী বয়সে তার কর্মজীবনের মোড় আইনের দিকে ঝুঁকে পড়ে, কিন্তু ১৯৭১ সালে তিনি তার স্থানীয় সংবাদপত্রের মাধ্যমে নর্থওয়েস্টার্ন ইউনিভার্সিটি জার্নালিজম ইনস্টিটিউটের গ্রীষ্মকালীন উচ্চ বিদ্যালয়ে বৃত্তি জেতার পরে তার আগ্রহ লেখা এবং সাংবাদিকতায় মোড় নিতে শুরু করে। নর্থওয়েস্টার্ন ইউনিভার্সিটি জার্নালিজম ইনস্টিটিউট ম্যাসিকে পরবর্তী তিন বছরের জন্য নর্থ জার্সি হেরাল্ড নিউজে গ্রীষ্মকালীন নবিশ (ইন্টার্ন) হিসাবে কাজ করতে সুযোগ দেয়।Something About the Author series, Vol 134, pp.65-66  ম্যাসি ক্লিফটন হাই স্কুল এবং প্রিন্সটন বিশ্ববিদ্যালয়ে পড়াশোনা করেছেন।   পেশা  ম্যাসির লেখা বই হুইলস অফ চেঞ্জ: হাউ উইমেন রোড দ্য বাইসাইকেল টু ফ্রিডম (With a Few Flat Tires Along the Way) ন্যাশনাল জিওগ্রাফিক সোসাইটি দ্বারা প্রকাশিত হয় । বইটি ১৮৯০-এর দশকে নারী মুক্তির উপর সাইকেলের প্রভাব তুলে ধরে। এটি ২০১২ সালে ইয়ং অ্যাডাল্ট লাইব্রেরি সার্ভিসেস অ্যাসোসিয়েশনের ইয়ালসা অ্যাওয়ার্ড ফর এক্সেলেন্স ইন ননফিকশন ফর ইয়ং অ্যাডাল্টস পুরস্কারের চূড়ান্ত বিজয়ী ছিল। [ ২০১৯ সালের তার লেখা ছবি-বই "দ্য বুক রেসকিউয়ার" -এ  তিনি ইদ্দিশ বুক সেন্টারের প্রতিষ্ঠাতা অ্যারন ল্যানস্কির গল্প তুলে ধরেন। বইটি পাবলিশার্স উইকলি, কিরকুস রিভিউ, এবং দ্য নিউ ইয়র্ক টাইমস  থেকে তারকাখচিত পর্যালোচনা পেয়েছ। ২০২০ সালের ২৭ জানুয়ারি আমেরিকান লাইব্রেরি এসোসিয়েশনের ইয়ুথ মিডিয়া অ্যাওয়ার্ডসে ২০২০ সালের সিডনি টেলর বুক পুরস্কার বিজয়ী হিসেবে বইটিকে ছবির বই বিভাগে বিজয়ী হিসেবে ঘোষণা করা হয়।2020 Sydney Taylor Book Award Winners AnnouncedSchool Library Journal: "Sydney Taylor Blog Tour: THE BOOK RESCUER Creators Sue Macy and Stacy Innerst"  ২০২০ সালের ফেব্রুয়ারি মাসে ন্যাশনাল জিওগ্রাফিক সোসাইটি ১৯২০-এর দশকে ম্যাসির লেখা নারী ক্রীড়াবিদদের বিশ্লেষণ প্রকাশ করে, যার শিরোনাম ছিল ব্রেকিং থ্রু: হাউ ফিমেল অ্যাথলিটস শ্যাটার্ড স্টিরিওটাইপস ইন দ্য রোরিং টুয়েন্টিস।  তথ্যসূত্র   বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন ইতিহাসবিদ বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রীড়া ইতিহাসবিদ বিষয়শ্রেণী:নারী ইতিহাসবিদ বিষয়শ্রেণী:মার্কিন নারী ইতিহাসবিদ বিষয়শ্রেণী:ইহুদি মার্কিন ইতিহাসবিদ বিষয়শ্রেণী:নিউ ইয়র্ক সিটির লেখক বিষয়শ্রেণী:ইহুদি মার্কিন লেখক বিষয়শ্রেণী:নিউ জার্সির ইতিহাসবিদ বিষয়শ্রেণী:২১শ শতাব্দীর মার্কিন ইতিহাসবিদ বিষয়শ্রেণী:নিউ ইয়র্ক (অঙ্গরাজ্য)-এর ইতিহাসবিদ বিষয়শ্রেণী:নিউ ইয়র্ক শহরের লেখক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন ইহুদি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৬:২৫, ২ মার্চ ২০২১ (ইউটিসি) বিশ্ব সুন্নী আন্দোলন   – (অপসারণের প্রস্তাবনা দেখুনলগ দেখুন) () রাজনৈতিক দল হিসেবে উল্লেখযোগ্য নয়। ব্যক্তির কার্যক্রমকে ফোকাস করা হয়েছে। তাদের বিশ্বাস ও কার্যক্রমে যা লেখা আছে, এগুলো বাংলাদেশের সাধারণ মানুষদের পালনীয় কিছু রীতিনীতি, আলাদা করে উল্লেখযোগ্য কোনো কিছু নেই। তাছাড়া সবচেয়ে গুরুত্বপূর্ণ, নিবন্ধে একটিও তাৎপর্যপূর্ণ প্রচার নেই, সার্চ দিয়ে প্রথমসারিতে যা পাওয়া গেল তাও রেগুলার কভারেজ এবং নির্বাচন কমিশনের সাইটেও কিছু পাওয়া গেল না। একটা বিজ্ঞাপনী নিবন্ধ হয়ে গেছে।  - ওয়াইস আলাপ ০২:০১, ২১ ফেব্রুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৫:৪০, ১৯ মে ২০২৪ (ইউটিসি) বিআরটিসি এসি বাস ঢাকা–নারায়ণগঞ্জ   – (অপসারণের প্রস্তাবনা দেখুনলগ দেখুন) () এটি কেবলমাত্র একটি এসি বাস সার্ভিসের একটি সড়ক পরিবহন রুট, যা সাধারণত উইকিপিডিয়ার উল্লেখযোগ্যতা নির্দেশাবলী পূরণ করে না যদি না এটির উল্লেখযোগ্য ঐতিহাসিক, সাংস্কৃতিক বা ভৌগোলিক গুরুত্ব থাকে। এই নির্দিষ্ট রুটটি নিয়েও পৃথক পাতা তৈরী করা যেতে পারে, যেহেতু সড়ক পথ নিয়ে উইকিপেডিয়ায় অনেক পাতা রয়েছে। কিন্তু একটি সড়ক পথে চলমান কোনো একটি পরিবহন সার্ভিস নিয়ে উইকিপিডিয়ায় পাতা হতে পারে না, যদি না সেটির কোনো নির্দিষ্ট উল্লেখযোগ্যতা থাকে।   বর্তমান নিবন্ধটি মূলত উল্লেখযোগ্য ঘটনা বা ঐতিহাসিক প্রাসঙ্গিকতা ছাড়াই এই সার্বিস উদ্বোধন তারিখ, মালিকদের নাম, টিকিটের দাম ইত্যাদি উনুল্লেখ বিবরণ নিয়ে গঠিত।  রুটিন কাভারেজ এবং এই সার্ভিস এর মৌলিক পরিচালনা সংবলিত তথ্যের বাইরে এটি নিয়ে অন্য কোনো কাভারেজ এর অস্তিত্ব নেই।   পুনশ্চ: ইংরেজিতে এফডি করার পরে বাংলায় ও নিবন্ধ লক্ষ্য করায় এখানেও অপসারণের প্রস্তাবনা করলাম। ইংরিজিতে আমার করা প্রতিটি তথ্যসূত্রের পর্যালোচনা দেখতে পারেন।  Xoak (আলাপ) ২১:৫৩, ১১ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পুণ্ডরীক্ষ সাহা (জন্ম ৩০ ডিসেম্বর ১৯৫৫) হলেন একজন ভারতীয় প্রবীণ রাজনীতিবিদ, যিনি ২০০১ সাল থেকে নবদ্বীপ কেন্দ্র থেকে পশ্চিমবঙ্গ বিধানসভার সদস্য হিসেবে দায়িত্ব পালন করছেন। তিনি সর্বভারতীয় তৃণমূল কংগ্রেসের সদস্য। ২০২৩ সাল পর্যন্ত, তিনি INR ৩০,৪২৩ সহ ভারতের সর্বনিম্ন সম্পদের রাজ্য বিধায়ক হিসাবে পরিচিত ছিলেন।   তথ্যসূত্র   বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম
thumb|250px|মিউনিখর ডয়েচ যাদুঘরে প্রদর্শনীর জন্য জেডথ্রির প্রতিলিপি  জেডথ্রি বা জেড৩ () জার্মান প্রকৌশলী কনরাড ৎসুজে কর্তৃক ডিজাইনকৃত পৃথিবীর সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত গণকযন্ত্র বা কম্পিউটার। এটি টুরিং-সম্পূর্ণ। ২,০০০টি বৈদ্যুতিক রিলে দ্বারা নির্মিত জেডথ্রি প্রায় ৫–১০; হার্জ ক্লক কম্পাঙ্কে (ক্লক ফ্রিকোয়েন্সি) ২২ বিটের শব্দে পরিচালিত হত। এর প্রোগ্রামিং সংকেত এবং উপাত্ত ছিদ্রযুক্ত সেলুলয়েডের ফিতা বা ফিল্মে করে সংরক্ষিত হয়।  ১৯৪১ সালে বার্লিনে জেডথ্রি চালু হয়। জার্মান উড়োজাহাজ গবেষণা কেন্দ্র (জার্মান এয়ারক্রাফট রিসার্চ ইনস্টিটিউট) উড়োজাহাজের ডানার চঞ্চলতা বা কম্পনের পরিসংখ্যানগত বিশ্লেষনকাজে জেডথ্রি ব্যবহার করেন।  ১৯৪৩ সালে দ্বিতীয় বিশ্বযুদ্ধের সময়ে বার্লিনে মিত্রবাহিনীর বোমা হামলায় মূল জেডথ্রি ধ্বংসপ্রাপ্ত হয়। পরে ১৯৬০ সালে ৎসুজের কোম্পানী ৎসুজে কেজি জেডথ্রির একটি কর্মক্ষম প্রতিলিপি তৈরী করে। এটি মিউনিখর ডয়েচ যাদুঘরে প্রদর্শনীর জন্য রাখা আছে।  কনরাড ৎসুজে জেডথ্রির রিলেগুলিকে ইলেকট্রনিক সুইচ দ্বারা পরিবর্তন করতে অর্থ সাহায্যের জন্য জার্মান সরকারকে অনুরোধ করেন। কিন্তু দ্বিতীয় বিশ্বযুদ্ধের প্রেক্ষিতে জার্মান সরকার এই কাজ যুদ্ধের জন্য প্রয়োজনীয় নয় বলে অর্থ বরাদ্দ করতে রাজী হয়নি  আরো দেখুন  আইবিএম এসএসইসি  ম্যানচেস্টার মার্ক ওয়ান  এনিয়াক   তথ্যসূত্র    বহিঃসংযোগ   Z3 page at the Technical University of Berlin  The Life and Work of Konrad Zuse  Konrad Zuse?s Legacy: The Architecture of the Z1 and Z3 (PDF)  How to Make Zuse's Z3 a Universal Computer Raúl Rojas  Raúl Rojas, The Zuse Computers In resurrection, the bulletin of the Computer Conservation Society ISSN 0958-7403 Number 37 Spring 2006  বিষয়শ্রেণী:কম্পিউটিং বিষয়শ্রেণী:তড়িৎ প্রকৌশল বিষয়শ্রেণী:কম্পিউটার বিজ্ঞান বিষয়শ্রেণী:নাৎসি যুগের জার্মান উদ্ভাবন বিষয়শ্রেণী:অনন্য কম্পিউটার বিষয়শ্রেণী:সিরিয়াল কম্পিউটার